CELEX: 32021D1789
Language: fi
Date: 2021-10-08 00:00:00
Title: Komission täytäntöönpanopäätös (EU) 2021/1789, annettu 8 päivänä lokakuuta 2021, täytäntöönpanopäätöksen (EU) 2019/450 muuttamisesta liittimillä varustettuja joustavia sprinkleriletkuja ja muita rakennusalan tuotteita koskevien eurooppalaisten arviointiasiakirjojen viitetietojen julkaisemisen osalta (ETA:n kannalta merkityksellinen teksti)

11.10.2021   
               
               
                  FI
               
               
                  Euroopan unionin virallinen lehti
               
               
                  L 359/117
               
            
         KOMISSION TÄYTÄNTÖÖNPANOPÄÄTÖS (EU) 2021/1789,
         annettu 8 päivänä lokakuuta 2021,
         täytäntöönpanopäätöksen (EU) 2019/450 muuttamisesta liittimillä varustettuja joustavia sprinkleriletkuja ja muita rakennusalan tuotteita koskevien eurooppalaisten arviointiasiakirjojen viitetietojen julkaisemisen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 22 artiklan,
         sekä katsoo seuraavaa:
         
                     (1)
                  
                  
                     Asetuksen (EU) N:o 305/2011 mukaisesti teknisestä arvioinnista vastaavien laitosten on käytettävä eurooppalaisten arviointiasiakirjojen, joiden viitetiedot on julkaistu Euroopan unionin virallisessa lehdessä, mukaisia menetelmiä ja perusteita arvioidessaan kyseisten asiakirjojen piiriin kuuluviin rakennustuotteisiin liittyvien perusominaisuuksien suoritustasoja.
                  
               
                     (2)
                  
                  
                     Valmistajat ovat esittäneet useita eurooppalaista teknistä arviointia koskevia pyyntöjä, joiden perusteella teknisestä arvioinnista vastaavien laitosten organisaatio on asetuksen (EU) N:o 305/2011 19 artiklan mukaisesti laatinut ja hyväksynyt 14 eurooppalaista arviointiasiakirjaa.
                  
               
                     (3)
                  
                  
                     Teknisestä arvioinnista vastaavien laitosten laatimat ja hyväksymät eurooppalaiset arviointiasiakirjat koskevat seuraavia rakennustuotteita:
                     
                                 —
                              
                              
                                 joustava sprinkleriletku liittimillä
                              
                           
                                 —
                              
                              
                                 laminoitu lamellipuutavara neliskulmaisella, säteittäin leikatuista tukeista tehdyllä poikkileikkauksella
                              
                           
                                 —
                              
                              
                                 vetokokeella testattu, rakenteellinen sormiliitospuu, jota voidaan käyttää liimapuun ja liimatun massiivipuun kanssa
                              
                           
                                 —
                              
                              
                                 liimalaminoitu puutavara koko poikkileikkauksen sormiliitoksella
                              
                           
                                 —
                              
                              
                                 kvartsihiekalla täytetystä aaltopahvista valmistetut äänieristelevyt/kuivatasoite ja kantavat nauhat
                              
                           
                                 —
                              
                              
                                 kumimurskajauheesta valmistettu yhdiste bitumille ja bitumiseoksille
                              
                           
                                 —
                              
                              
                                 betonissa käytettävät basalttikuituvahvisteiset polymeerimakrokuidut
                              
                           
                                 —
                              
                              
                                 laipalliset tasausventtiilit
                              
                           
                                 —
                              
                              
                                 ankkurointikiskot
                              
                           
                                 —
                              
                              
                                 raudoitustankojen laastikiinnitysjärjestelmät
                              
                           
                                 —
                              
                              
                                 mekaaniset kiinnikkeet betonille
                              
                           
                                 —
                              
                              
                                 momenttiohjatut paisuntakiinnikkeet käytettäväksi betonissa, jonka käyttöikä vaihtelee jopa 50 vuoteen
                              
                           
                                 —
                              
                              
                                 jaksoittaisen väsytyskuormituksen alaiseen betoniin jälkikäteen asennettavat kiinnikkeet
                              
                           
                                 —
                              
                              
                                 eristemateriaaleista ja joskus betonista valmistettuihin onttoihin muottiharkkoihin tai paneeleihin perustuvat ei-kantavat pysyvät muottisarjat/järjestelmät.
                              
                           
               
                     (4)
                  
                  
                     Teknisestä arvioinnista vastaavien laitosten organisaation laatimat ja hyväksymät eurooppalaiset arviointiasiakirjat täyttävät asetuksen (EU) N:o 305/2011 liitteessä I esitettyihin rakennuskohteen perusvaatimuksiin liittyvät vaatimukset. Sen vuoksi on aiheellista julkaista kyseisten eurooppalaisten arviointiasiakirjojen viitetiedot Euroopan unionin virallisessa lehdessä.
                  
               
                     (5)
                  
                  
                     Eurooppalaisten arviointiasiakirjojen viitetietojen luettelo on julkaistu komission täytäntöönpanopäätöksessä (EU) 2019/450 (2). Selkeyden vuoksi kyseiseen luetteloon olisi lisättävä uusien eurooppalaisten arviointiasiakirjojen viitetiedot.
                  
               
                     (6)
                  
                  
                     Sen vuoksi täytäntöönpanopäätöstä (EU) 2019/450 olisi muutettava.
                  
               
                     (7)
                  
                  
                     Jotta eurooppalaisia arviointiasiakirjoja voitaisiin käyttää mahdollisimman pian, tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2019/450 liite tämän päätöksen liitteen mukaisesti.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 8 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 88, 4.4.2011, s. 5.
         
            (2)  Komission täytäntöönpanopäätös (EU) 2019/450, annettu 19 päivänä maaliskuuta 2019, Euroopan parlamentin ja neuvoston asetuksen (EU) N:o 305/2011 tueksi laadittujen rakennustuotteita koskevien eurooppalaisten arviointiasiakirjojen julkaisemisesta (EUVL L 77, 20.3.2019, s. 78).
      
      
         
            LIITE
            Lisätään liitteeseen seuraavat rivit peräkkäisessä järjestyksessä viitenumeroiden järjestyksen mukaisesti:
            
               
                           ”100012-00-1106
                        
                        
                           Joustava sprinkleriletku liittimillä
                        
                     
                           130348-00-0304
                        
                        
                           Laminoitu lamellipuutavara neliskulmaisella, säteittäin leikatuista tukeista tehdyllä poikkileikkauksella
                        
                     
                           130484-00-0304
                        
                        
                           Vetokokeella testattu, rakenteellinen sormiliitospuu, jota voidaan käyttää liimapuun ja liimatun massiivipuun kanssa
                        
                     
                           130661-00-0304
                        
                        
                           Liimalaminoitu puutavara koko poikkileikkauksen sormiliitoksella
                        
                     
                           210134-00-1202
                        
                        
                           Kvartsihiekalla täytetystä aaltopahvista valmistetut äänieristelevyt/kuivatasoite ja kantavat nauhat
                        
                     
                           230145-00-0105
                        
                        
                           Kumimurskajauheesta valmistettu yhdiste bitumille ja bitumiseoksille
                        
                     
                           260067-00-0301
                        
                        
                           Betonissa käytettävät basalttikuituvahvisteiset polymeerimakrokuidut
                        
                     
                           280004-00-0702
                        
                        
                           Laipalliset tasausventtiilit
                        
                     
                           330008-03-0601
                        
                        
                           Ankkurointikiskot
                           (korvaa teknisen eritelmän EAD 330008-02-0601)
                        
                     
                           330087-01-0601
                        
                        
                           Raudoitustankojen laastikiinnitysjärjestelmät
                           (korvaa teknisen eritelmän EAD 330087-00-0601)
                        
                     
                           330232-01-0601
                        
                        
                           Mekaaniset kiinnikkeet betonille
                           (korvaa teknisen eritelmän EAD 330232-00-0601)
                        
                     
                           330232-01-0601 -v01
                        
                        
                           Momenttiohjatut paisuntakiinnikkeet käytettäväksi betonissa, jonka käyttöikä vaihtelee jopa 50 vuoteen
                        
                     
                           330250-00-0601
                        
                        
                           Jaksoittaisen väsytyskuormituksen alaiseen betoniin jälkikäteen asennettavat kiinnikkeet
                        
                     
                           340309-00-0305
                        
                        
                           Eristemateriaaleista ja joskus betonista valmistettuihin onttoihin muottiharkkoihin tai paneeleihin perustuvat ei-kantavat pysyvät muottisarjat/järjestelmät.
                           (korvaa teknisen eritelmän ETAG 009)”